REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA RUDE

Rude 93, Samobor

ŠKOLSKI ODBOR

KLASA: 003-06/21-02/01

URBROJ: 238/27-16-21-1

Rude, 18.5.2021.

 ZAPISNIK

s 1. (konstituirajuće) sjednice Školskog odbora Osnovne škole Rude održane 17. svibnja 2021. godine s početkom u 18.00 sati u Školi.

Nazočne: Jasmina Romić, Božica Grgečić, Monika Mazić, Maja Klisurić

Ostali nazočni: Snježana Hofer, sindikalna povjerenica, Miroslav Fresl, vršitelj dužnosti ravnatelja

Zapisničar: Domagoj Subašić, tajnik

Vršitelj dužnosti ravnatelja, gosp. Miroslav Fresl koji je i sazvao sjednicu, pozdravlja sve prisutne i ukazuje na odredbu članka 36. stavka 1. Statuta Osnovne škole Rude koja govori o tome da se konstituirajuća sjednica može sazvati nakon imenovanja većine članova Školskog odbora, a članovi Školskog odbora iz reda osnivača bit će imenovani nakon provedbe lokalnih izbora. Sukladno odredbi članka 119., stavka 7. Zakona o odgoju i obrazovanju u osnovnoj i srednjoj školi i članka 36., stavka 2. Statuta Osnovne škole Rude, konstituirajuću sjednicu Školskog odbora do izbora predsjednika Školskog odbora vodi najstariji član Školskog odbora. Utvrđuje da je predsjedavateljica sjednice gđa Božica Gregečić. Predsjedavateljica sjednice preuzela je daljnje vođenje konstituirajuće sjednice Školskog odbora. Zahvaljuje se te predlaže sljedeći dnevni red:

1. Izvješće predsjedavateljice sjednice o imenovanim članovima Školskog odbora
2. Verifikacija mandata članova Školskog odbora
3. Izbor predsjednika Školskog odbora

Dnevni red je jednoglasno usvojen.

**Ad-1 Izvješće predsjedavateljice sjednice o imenovanim članovima Školskog odbora**

Predsjedavateljica sjednice Školskog odbora Božica Grgečić ukratko je podnijela izvješće o imenovanim članovima Školskog odbora. Pročitala je Zapisnik Izbornog odbora od 23. travnja 2021. godine o konačnim rezultatima izbora za predstavnika radnika u Školski odbor. Utvrdila je da je u Školski odbor Osnovne škole Rude izabrana Jasmina Romić za člana Školskog odbora predstavnika radnika OŠ Rude.

Također je pročitala Zapisnik sa sjednice Učiteljskog vijeća održane 13. travnja 2021. godine i Zapisnik sa sjednice Izbornog povjerenstva održane 13. travnja 2021. godine za izbor u Školski odbor dva člana iz reda učitelja i stručnih suradnika. Utvrdila je da je Učiteljsko vijeće donijelo Odluku o imenovanju dva člana Školskog odbora iz reda učitelja i stručnih suradnika na sjednici održanoj 13. travnja 2021. godine. Za članove Školskog odbora OŠ Rude iz reda učitelja i stručnih suradnika, Učiteljsko vijeće je imenovalo Božicu Grgečić i Moniku Mazić.

Nakon toga je pročitala Zapisnik sa sjednice Vijeća roditelja održane 13. travnja 2021. godine. Utvrdila je da je Vijeće roditelja javnim glasovanjem donijelo Odluku o imenovanju člana Školskog odbora iz reda roditelja. Za člana Školskog odbora Osnovne škole Rude iz reda roditelja imenovana je Maja Klisurić.

Članovi Školskog odbora jednoglasno su prihvatili prezentirano izvješće o imenovanju članova Školskog odbora.

**Ad-2 Verifikacija mandata članova Školskog odbora**

Predsjedavateljica sjednice Božica Grgečić upoznala je nazočne da sukladno odredbi članka 119. stavka 5. Zakona o odgoju i obrazovanju u osnovnoj i srednjoj školi i članka 38. Statuta Osnovne škole Rude, mandat članova Školskog odbora teče od dana konstituirajuće sjednice Školskog odbora i traje četiri (4) godine.

Konstatira da je izvršena verifikacija mandata članova Školskog odbora. Mandat imenovanim članovima Školskog odbora je četiri godine, a teče od dana konstituiranja Školskog odbora, odnosno od 17. svibnja 2021. godine do 17. svibnja 2025. godine.

Vršitelj dužnosti ravnatelja čestitao je članovima Školskog odbora i poželio im uspješan rad u narednom četverogodišnjem mandatu.

**Ad-3 Izbor predsjednika Školskog odbora**

Predsjedavateljica sjednice Božica Grgečić upoznala je članove Školskog odbora da sukladno odredbama članka 119., stavka 7. Zakona o odgoju i obrazovanju u osnovnoj i srednjoj školi i odredbi članka 39. Statuta Osnovne škole Rude, svaki član Školskog odbora može biti izabran za predsjednika Školskog odbora. Predsjednik Školskog odbora bira se na četiri godine. O kandidatima za predsjednika Školskog odbora, članovi Školskog odbora glasuju javno dizanjem ruku. Za predsjednika će biti izabran kandidat koji dobije većinu glasova ukupnog broja članova Školskog odbora.

Predsjedavateljica sjednice Božica Grgečić predložila je Jasminu Romić za predsjednicu Školskog odbora.

Prelazi se na glasovanje. Nakon glasovanja utvrđuje se da je:

Kandidatkinja za predsjednicu Školskog odbora Jasmina Romić dobila tri (3) glasa od ukupno četiri (4) nazočna člana Školskog odbora.

Kandidatkinja nije glasovala.

Školski odbor donosi

 O D L U K U

 Jasmina Romić izabrana je za predsjednicu Školskog odbora.

Vođenje sjednice Školskog odbora nastavlja predsjednica Jasmina Romić.

Predsjednica se zahvalila na ukazanom povjerenju te je nakon toga uslijedila kraća rasprava o daljnjim aktivnostima u školi.

Sjednica je završena u 18.45 sati.

 **Zapisničar Predsjednica Školskog odbora**

**Domagoj Subašić Jasmina Romić**